Horloges 426 producten gevonden
Roestvast staal (266)
41 - 45 mm (85)
11 - 15 mm (70)
OOZOO Vintage Zilverkleurig horloge C9327 (32 mm)
Ted Baker Zoe Horloge 10031554
IKKI Vera Zilverkleurig horloge VR-01
Calvin Klein Sensual Rose Silver Horloge K8E2M1Z6 Du Toitskloof-berge: Gespook om brande te blus | Netwerk24
Deur Warda Meyer 27 Februarie 2020 17:05
Brandbestryders in die Kaapse Wynland-distriksmunisipaliteit spook om ’n wegholbrand wat buite beheer in die Du Toitskloofberge woed, onder beheer te bring.
Jo-Anne Otto, munisipale woordvoerder, sê die brand is Dinsdagmiddag by Donkerkloof in Du Toitskloof aangemeld.
Brandbestryders spook om die brand in die Kaapse Wynland-gebied onder beheer te bring. Foto: Facebook, NCC Wildfires
Otto sê die Du Toitskloofpas is vir verkeer gesluit. Brandweerspanne het met die steun van helikopters en ander brandweervoertuie gekeer dat die brand oor die pad spring.
“Die ou pas sal egter tot verdere kennisgewing gesluit bly,” sê sy.
Otto sê aan die Fisantekraalkant is die brand na die rivier se kant toe gedryf, waar die rivier hopelik die verspreiding sal stop.
“Daar is grondspanne wat die toeganklike gebiede langs die vuurlyn bewerk, maar die lyn is weens die growwe terrein baie verbreek, wat brandbestryding bemoeilik.”
Otto sê die distriksmunisipaliteit se brandweerdienste word bygestaan deur lede van die Fire Protection Association (FPA) en CapeNature-spanne.
93 mense stry tans teen die brand. Dit sluit in 62 lede van grondspanne en 28 brandbestryders, asook 11 brandweervoertuie en drie helikopters.
Die Hugenote-tonnel is oop, maar die ou pas en tonnel sal gesluit bly tot verdere kennisgewing. Motoriste het dus geen ander keuse as om die tolpad te gebruik nie.
Volgens die owerhede het sowat 1 300 hektaar plantegroei en gemengde fynbos tot dusver gebrand.
Meer oor: Du Toitskloof-Pas | Brand
Brand in Du Toitskloof-berge ‘buite beheer’